Første Orden. 
Rovfugle. Accipitres, L. 
N æbet tykt, stærkt, som oftest kort; Overnæbet, som ved 
Roden er beklædt med en Hud, den saakaldte Voxhud, bøier 
sig krogformigt ned over Undernæbet. 
De kraftige, korte eller middellange Fødder have fire, 
med stærke, spidse, meget krumme Kløer forsynede, i 
samme Plan indledede og til Gribning dannede Tæer, af 
hvilke stedse den ene vender bagud og den yderste under- 
tiden er en Vendetaa. 
Halen har som oftest tolv Styrere. 
Fjerbedækningen er tæt, hos nogle tynd, hos andre løs 
tildels meget blød og hos de fleste uden synderlig Farve- 
Pragt. Den fornyes aåarligen kun én Gang og ofte meget 
langsomt. Hunnerne ere ofte anderledes farvede end Han- 
nerne og stedse, hos mange indtil en tredie Del, større end 
disse. De unge Fugles Dragt er tildels saa afvigende fra 
de Gamles i Tegning, at den har givet Anledning til mange 
Vildfarelser i Henseende til Bestemmelsen, saa at der indtil 
den nyeste Tid har hersket stor Forvirring i denne Ordens 
Systematik. De fleste Arter erholde først efter ét eller 
flere Aars Forløb den udfarvede og fuldkomne Dragt; men 
mange faae den allerede saasnart de kunne flyve. 
Disse ensomme og uselskabelige, men modige og listige 
